ויליאם ברק

ויליאם ברק (באנגלית: William Barak; 1824 – 15 באוגוסט 1903) היה ראש של שבט וורונדג'רי (Wurundjeri) מתושביה הראשונים של אזור מלבורן, אוסטרליה. הוא הפך לדובר שהשפיע על צדק חברתי לאבוריג'ינים ומקור חשוב בנושא התרבות שלהם.<ref></ref>

== ביוגרפיה ==
ברק נולד בשנת 1824 בברוש קריק ליד פארק וונגה באזור של אנשי וורונדג'רי. אמו, טוטרי, הגיעה מבולוק נוראילום במורצ'יסון, ויקטוריה. אביו, בביגרן, היה איש חשוב בשבט וורונדג'רי. אמרו כי ברק היה נוכח כילד כאשר ג'ון באטמן נפגש עם זקני השבטים כדי "לרכוש" את אזור מלבורן בשנת 1835.<ref>"A KING AT CORANDERRK". The Australasian. LXIII (1656). Victoria, Australia. 25 December 1897. p. 25</ref> לפני מותו תיאר את עדותו לחתימת החוזה בטקס.

הקולוניזציה האירופית גרמה לשיבושים בטקסי החניכה הילידיים באזור מלבורן. בתגובה שלושת מנהיגי השבט ביניהם Billibellary התכנסו בדרום יארה בסוף שנות ה-30 של המאה ה-19 וערכו לברק הצעיר טקס חניכה של האבוריג'ינים. הטקס היה רשמי כדי להציג בפניו את סמלי הגבריות: רצועות עור מעובד קשורות סביב שרירי זרועו. הגומברט (שרשרת קנים) סביב צווארו, עצם חדה וצרה כיתד תקועה באף, והבראנג'פ שלו - הסינר שלובשים גברים כדי לכסות את איברי המין שלהם. בתום הטקס קיבל ברק גלימת עור מדודו, ממנהיגי השבט.

ברק למד בבית הספר הממשלתי של המיסיון יארה של בין השנים 1837–1839.

כשהצטרף למשטרת הילידים בשנת 1844, קיבל את שמו ויליאם ברק. הוא היה שוטר מס 19 של המשטרה.

בתחילת 1863 עבר ברק לתחנת קורנדררק, ליד הילסוויל, ויקטוריה יחד עם כשלושים שוטרים אחרים.

עם מותו של סיימון וונגה בשנת 1875, הפך ברק לראש השבט. הוא עבד ללא לאות למען עמו וניהל משא ומתן מצליח מטעמם עם הממשל. הוא היה אדם ומנהיג מכובד ביותר, עם מעמד בקרב הילידים והמתיישבים האירופים. <ref>"KING WILLIAM BARAK". The Australasian. LXXV (1951). Victoria, Australia. 22 August 1903. p. 32.</ref> בשנות ה-80 של המאה ה-19 הוא העביר מידע על מסורת ותרבות ילידים לאלפרד ויליאם האויט.

ברק נפטר בקורנדררק בשנת 1903 ונקבר בבית העלמין בקורנדררק. הוא היה כבן 85. <ref>"DEATH OF KING WILLIAM BARAK". The Age (15, 113). Victoria, Australia. 17 August 2000. p. 4</ref>

== יצירה ומורשת ==
ברק זכור בזכות יצירות האמנות שלו, המציגות גם חיי ילידים מסורתיים וגם מפגשים עם אירופאים. מרבית רישומיו של ברק הושלמו בקוראנדררק בשנות ה-80 וה-90. בהווה הם מוערכים מאוד ומוצגים בגלריות ציבוריות מובילות באוסטרליה. עבודותיו מוצגות באופן קבוע בגלריה הלאומית של ויקטוריה במלבורן. <ref></ref>

בשנת 2003 הגלריה הלאומית של ויקטוריה קיימה תערוכה לזכור את ברק להנצחת חייו ופועלו.

בשנת 2005 הוקם גשר רגלי באורך של 525 מטר בשם "גשר ויליאם ברק" שמשפר את הקשר בין אתרי הספורט והבידור הגדולים ביותר במלבורן בליבה של מרכז העיר.

בשנת 2011 ברק נכנס לספר המורשת האבוריג'ינית הוויקטוריאנית.

בשנת 2015 תמונה של ברק בגובה 85 מטר שימשה ליצירת חזית בניין דירות בשם סוונסטון סקוור במלבורן, אוסטרליה. הדיוקן נוצר על ידי מרפסות הלבנות על קיר שחור. <ref></ref>

== גלריה ==
<gallery mode="packed" heights="180">
File:'Ceremony' by William Barak, 1897.jpg|טקס

File:'Ceremony' by William Barak, 1897.jpg|דמויות עם מעיל עור מסורתי

File:William BARAK - Wurundjeri people - Dancers and women in possum skin cloaks - Google Art Project.jpg|נשים ורקדנים בלבוש מסורתי

File:William Barak Bridge 3.jpg|גשר וילאם ברק, מלבורן

File:Southern and Eastern Facade of William Barak Apartment.JPG|מגדל הדירות עם דמותו של ברק
</gallery>
== קישורים חיצוניים ==

== הערות שוליים ==

קטגוריה:אבוריג'ינים
קטגוריה:ציירים אוסטרלים
קטגוריה:אוסטרלים שנולדו במאה ה-19
קטגוריה:נפטרים ב-1903